ออมสินหาเงินจ่ายดอกสูงลิ่วตุนไว้ลุยฟื้นฟู
ออมสินหาเงินฟื้นน้ำท่วม ออกเงินฝากเผื่อเรียก 66 วัน จ่ายผลตอบแทน 3.10% ไม่สนใจมีสลากขาย
30 ต.ค. 2565

ออมสินหาเงินฟื้นน้ำท่วม ออกเงินฝากเผื่อเรียก 66 วัน จ่ายผลตอบแทน 3.10% ไม่สนใจมีสลากขาย
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ธนาคารได้ออกผลิตภัณฑ์เงินออมที่สอดรับกับสถานการณ์น้ำท่วม โดยผลตอบแทนที่ได้รับจะนำไปใช้ฟื้นฟูคุณภาพชีวิตหลังน้ำท่วมคลี่คลาย ด้วยเงินฝากเผื่อเรียกพิเศษ 66 วัน อัตราดอกเบี้ย 3.10% ยกเว้นภาษี เปิดรับฝากตั้งแต่วันที่ 18 พ.ย.30 ธ.ค.นี้ ที่ธนาคารออมสินทุกสาขา
ทั้งนี้ ธนาคารจะเปิดรับฝากจากประเภทบุคคลธรรมดา หน่วยงานราชการ รัฐวิสาหกิจ และนิติบุคคลที่ไม่หวังผลกำไร โดยเปิดบัญชีขั้นต่ำ 5,000 บาท ฝากเพิ่มได้ครั้งละไม่ต่ำกว่า 1,000 บาท
สำหรับงานมหกรรมการเงินเชียงใหม่ ครั้งที่ 6 ธนาคารได้นำเงินฝาก 66 วัน ไปบริการมีผลิตภัณฑ์ทางการเงินอื่นที่ร่วมช่วยเหลือผู้ประสบภัยน้ำท่วมนำเสนออีกมากมาย เช่น สลากออมสินกุศลราคาจำหน่ายฉบับละ 40 บาท ลุ้นถูกรางวัลที่ 1 มูลค่า 5 แสนบาท โดยธนาคารออมสินบริจาค 1% ของยอดเงินร่วมช่วยผู้ประสบภัยน้ำท่วมในนามผู้ฝาก หรือ “เงินฝากประจำ 99 วัน” ช่วยภัยน้ำท่วมที่เงินฝากทุกๆ 5 หมื่นบาท จะบริจาคสมทบช่วยผู้ประสบภัย 99 บาท โดยผู้ฝากได้ดอกเบี้ย 3.65%
นอกจากนี้ ยังมีเงินฝากสงเคราะห์ชีวิตและครอบครัวมานำเสนอในช่วงเทศกาลลดหย่อนภาษีคือ แบบออมสินเพิ่มพูน 10/2 ส่งเงินฝาก 2 ปี คุ้มครองชีวิต 10 ปี ได้รับเงินปันผลปีที่ 39 เฉลี่ยปีละ 4.98% พร้อมความคุ้มครองชีวิตในปีแรก 100% ปีที่ 210 เพิ่มเป็น 209% ของวงเงินสงเคราะห์ เมื่อครบสัญญาจะได้รับเงินผลประโยชน์คืน 209% ของวงเงินสงเคราะห์